Edgar Chahine

Edgar Chahine (armenio: Էդգար Պետրոսի Շահին, 31 de octobre 1874 in Vienna – 18 de martio 1947 in Paris) era un pictor, gravator, e illustrator francese-armenie.

Illo ha nascite in Vienna ma ha movite a Constantinopole a un etate multo jovene, ubi ille deveniva su studios con le sustenimento financiari de su patre qui era le director del Banca Ottoman. Su facultates artistic cito era notate per su professor, Melkon Tiratzuyan, qui avisava le a continuar su studios in Italia  pro participar in un milieu artistic plus active. Chahine depost ha movite a Venetia, ubi ille assisteva al prestigiose schola armenie le Lyceum Moorat Raphael. Ille studiava alsi con Antonio Ermolao Paoletti al famose Academia di Belle Arti.

Post ganiar multe experientia in Italia, ille ha movite a Paris in 1895. Ille ha matriculate al Académie Julian, e habeva exhibitiones succedite al Societate de Artistas Francese. Su prime pictura que era exhibite al Salon de Paris “Société des artistes français ” in 1896 era un portrait de un mendico. Ille continuava a haber exhibitiones ab 1896 a 1899. In iste exhibitiones, Chahine includeva su serie artistic appellate "Le Vita Lamentabile" que  tracta del populo povre. In 1900 su gravures ha ganiate  un medalia auree al Exhibition Universal in Paris. In 1903, ille ha ganiate un altere medalia auree al Biennale de Venetia. Chahine sovente turnava al themas armenie e in 1926 ille era un membro fundante de “Ani”, le Union de Francese-Armenie Artistas de Paris.

Edgar Chahine ha devenite un citatano naturalisate de Francia in 1925 e era premiate le Légion d'Honneur in 1932. Su carriera artistic suffreva un torno impreviste quando multe de su gravures era perdite in un foco in su officina in 1926, e multe plus era destruite in un inundation in 1942. A causa de iste eventos, multe de su picturas e gravures totevia non ha essite viste o discoperate.

In 1928, Edgar Chahine deveniva multo popular in Francia. Ante le fin del anno un museo in Crouttes–Vimoutiers in le region Orne de Francia era nominate pro ille, le Musée Chahine.

 Galeria 

Categoria:Gente armenie